GERT Hofstedes – KULTURENS BETYDNING FOR IDENTITET

**Øvelse 1.**

1. Hvad er kultur?
2. Forklar ”løgmodellen” figur 2.12 for hinanden, gennemgå figuren fra værdier ud til symboler.

Find andre ting/fænomener mm. der ville passe ind i modellen. – I skal desuden få jeres franske kammerater til at lave samme øvelse bare ud fra en fransk kontekst.

Jeres besvarelse for de to spørgsmål skrives her:

**Øvelse 2.** VE – fysisk øvelse

**Øvelse 3. CASE**

FØR læsning af artikeluddraget på næste side, så snak sammen hvornår er man dansker? – I jeres snak skal I inddrage begreber fra dagens lektier i jeres argumentation.

Gå til næste side😊

Læs uddraget.

1. Hvilke udfordringer oplever Mustafa som flygtning i Danmark?
2. Diskuter hvilke identiteter Mustafa kan forsøge at leve sit liv efter – I jeres diskussion skal I inddrage dagens lektie.

Danmark er også mit land, men jeg bliver aldrig dansker

Indvandrerdebatten er nationalistisk og fokuserer på det etniske. Den stiller krav, som ingen udefra har mulighed for at honorere. Det eneste, vi bør kræve, er, at alle engagerer sig i at udvikle Danmark ved at tage del i demokratiet

Skrevet af:

[Mustafa Topal](https://www.information.dk/mustafa-topal)

25. oktober 2017

[Dette er et debatindlæg. Indlægget er udtryk for skribentens egen holdning.](https://www.information.dk/2019/03/frie-debat-dagbladet-information)

For at være ærlig giver ordet integration mig næsten kvalme. Jeg har ondt af det ord, for aldrig er et begreb blevet så misbrugt som dette. Og aldrig har et begreb været så forvirret – politikerne er aldrig enige om, hvad det betyder.

Som en flygtning, der har været i landet i mere end 20 år, bliver jeg stadig i tvivl om, hvad der forventes af mig, og hvad jeg kan gøre mere for at blive anerkendt som en integreret del af samfundet. Skal jeg spise svin og fejre jul, eller skal jeg tro på demokratiet og frihedsrettighederne? Hvornår har jeg gjort nok? Hvordan måler man, om en person er velintegreret? Og hvem har retten til definere det? Er det overhovedet nødvendigt at være dansker, for at man kan blive en integreret del af samfundet og en god borger i Danmark?

Spørgsmålene er til evig debat – desværre ender den ofte med at gøre mere skade end gavn for integrationen […]